UEA uzos pliajn 18 000 eŭrojn por la nova retejo dum la venonta jaro. Tion decidis la komitato en sia sabata reta kunveno, kiam estis aprobita la buĝeto por 2023. TEJO ne plu havas monon por pagi la laboron de la programisto.
#000001
La komitato de UEA kunvenis rete en sabato, la 3-a de decembro.
#000002
La plej viglan diskuton dum la semajnfina komitata kunsido de UEA kaŭzis la sorto de la longe atendata nova retejo kaj administra sistemo de UEA, Akso. La preta solvo mendita de UEA devus esti liverita de TEJO jam antaŭ du jaroj, sed TEJO ĝis nun ne sukcesis prezenti ion, kion UEA pretas akcepti.
#000003
La problemo estas, ke UEA ne volas transpreni la respondecon pri la retejo antaŭ ol ĝia funkciado estos prezentita al la estraro. Tial la origina buĝeto de UEA por 2023 ankaŭ ne enhavis financadon por plua prizorgo de Akso, kio tre zorgigis aktivulojn de TEJO.
#000005
La prezidanto de UEA, Duncan Charters, diris, ke la estraro devos unue vidi la funkciadon de la sistemo:
#000006
– Ni prilaboris ĝin dum almenaŭ du jaroj, kaj la nuna situacio estas, ke ni ankoraŭ ne vidis la sistemon, kvankam ni ricevis certigojn, ke ĝi progresas kaj ke ĝi estos baldaŭ preta. Tamen la estraro ne vidis la rezultojn de tio, kaj pro tio ni estas meze de diskutado pri la estonteco. La ĉefa programisto Mia [Nordentoft] fakte devos daŭre deĵori dum kvar monatoj, ĉar ni devos doni antaŭaverton, se ni maldungus ŝin. Do ni simple nun esploras, kiu estas la preciza stato de la afero.
#000007
Efektive la programisto estas dungita ne de UEA sed de TEJO, kiu tamen ne plu havas monon por pagi la salajron. La respondeculo de TEJO pri la Akso-projekto, Tyron Surmon, atendis ke UEA transprenos la financadon post la jarŝanĝo.
#000008
Li atentigis, ke la afero povas kaŭzi grandajn problemojn al TEJO.
#000010
– Se ni volus maldungi la ĉefprogramiston, ni devus tion fari kvar monatojn antaŭe. Do, se ni volus havi novan teknikiston en ni diru majo, ni devus fari la decidon nun, alikaze TEJO povus havi grandan financan perdon. Kaj kiel vi scias, la financa stato de TEJO estas tia, ke ni riskas bankroti, se ni ne bonorde faras tiajn decidojn.
#000011
Laŭ li la provlanĉo de la nova sistemo, kiun la estraro de UEA volas vidi antaŭ ol transpreni la sistemon, povus okazi ankoraŭ antaŭ kristnasko.
#000012
Fernando Maia, vicprezidanto de UEA, ne konsentis kun Tyron Surmon pri tio ke la komunikado estis mankohava.
#000013
Tyron Surmon respondis, ke la manko de komunikado pri kiu li plendis, temis specife pri la estonteco de la dungokontrakto de la ĉefa programisto.
#000015
– Ni diris jam en septembro, ke se UEA ekzemple volus ke alia teknikisto prizorgu Akson, oni devus jam fari tiun decidon en septembro. Ni havis plurajn retpoŝtajn komunikadojn pri tiu temo, kaj ĉar ne vere venis respondo, mi havis la impreson, ke oni ne havas alternativan planon. Pro tio estas iom surprize ke ne venas io ajn pri tio.
#000016
Laŭ li, ne temus pri rekta subvencio de UEA al TEJO, se UEA transprenus la salajrokoston.
#000017
Hans Becklin, komitatano A por TEJO, proponis amendon de la buĝeto, por ke UEA pagu almenaŭ parton de la salajro de la programisto.
#000019
Rubén Sánchez, komitatano A por Argentino, demandis, kial en la buĝeto denove mankas mono por eldono de Jarlibro:
#000021
Laŭ prezidanto Duncan Charters la demando pri tio, ĉu anstataŭ la Jarlibro UEA eldonu ĉiun trian jaron almanakon, estas "aktuala diskuto" en la estraro. La afero prokrastiĝis, ĉar oni atendis ke ĝi estos solvita de Akso, kiu laŭ la originala plano devas aŭtomate produkti prespretan jarlibron.
#000023
– Tio teorie eblas, sed ĝuste tio apartenus al la eldonaj funkcioj, do ni devus aldone investi, kaj ni devus havi laborfortojn. En la nunaj kondiĉoj tio estus ege komplika, diris ĝenerala direktoro Martin Schäffer.
#000024
Alexsandro Cesário, komitatano B el Brazilo, ne subtenis la ideon grandigi la buĝetitan deficiton de UEA per aldonaj elspezoj por programista salajro:
#000025
Li miris pri la ideo dungi apartan programiston por prizorgi komputilan sistemon kiu devus malpliigi la bezonon de dungitoj.
#000027
– UEA reduktis sian laborforton por redukti la deficiton. Se ni nun konsideras kontrakti plentempe dum monatoj aŭ jaroj novan funkciulon kiel programiston, tio ne estas afero kiun ni povas akcepti, ĉar tio certe alportos al UEA novan deficiton.
#000028
Hans Becklin opiniis, ke lia propono pri aldono de 18 000 eŭroj al la buĝeto por pagi programistan salajron estas necesa por ke la jam investita mono ne estu forĵetita.
#000029
– Laŭ mia kompreno la estraro de TEJO pretas pagi la alian duonon, por ke ni vere havu plentempulon. Se tio montriĝos troa investo, oni povos modifi, sed ni maldungis kaj preskaŭ likvidis la tutan Centran Oficejon, supozante ke venos teknologia revolucio al UEA. Sen la finfaro de tiu ĉi sistemo tio ne okazos. Kompare kun la jamaj investoj en Akson, kiuj superas 70 000 eŭrojn, mi kredas ke 18 000 estas tre, tre malmulte.
#000030
Vicprezidanto Fernando Maia atentigis ke la vojaĝkostoj de la estraro jam estas tre malaltaj. La prognozon pri la membraro li ne volis ŝanĝi, kaj li krome protestis kontraŭ la vorto ”stagni”, kiun Becklin uzis pri la membrara prognozo de UEA, kompare kun la lastatempa kresko en la membraro de TEJO:
#000032
Michael Boris Mandirola, komitatano A por Francio kaj prezidinto de TEJO, argumentis ke ajna kompleksa komputila sistemo bezonas daŭran prizorgadon.
#000036
Estrarano Amri Wandel principe konsentis, sed ne volis ŝanĝi la proponatan buĝeton, ĉar la tuta afero pri Akso laŭ li ankoraŭ ne estas sufiĉe klara.
#000038
– Mi aŭdas kun iom da maltrankvilo tiujn asertojn. Certe ĉiuj parolantoj flanke de TEJO pravas, ke estas bezonata komputila sistemo. Aliflanke UEA ne povas kvazaŭ subskribi blankan ĉekon.
#000039
Hans Becklin ne konsentis kun Amri Wandel pri tio, ke la buĝeto proponata de la estraro estis bone pripensita:
#000042
Fine de la longa diskuto la sanĝo de la buĝeto proponita de Hans Becklin iom surprize estis akceptita per 15 jesaj voĉoj, 10 neaj voĉoj kaj 7 sindetenoj. Sekve al la buĝeto de UEA estis aldonitaj 18 000 eŭroj por salajro de programisto, kaj la buĝetita deficito por 2023 iĝis 49 000 eŭroj.
#000044
Por la cetero, la buĝeto de UEA enhavas malmultajn surprizojn. La kostoj de la domo en Nieuwe Binnenweg 176 en ĝi estas duonigitaj kompare kun 2022, ĉar oni atendas, ke iam meze de la jaro la domo estos vendita. Tamen pri tio ankoraŭ mankas certeco. La buĝeto de la libroservo restas tute senŝanĝa, kio ŝajnas indiki, ke daŭre mankas klareco pri la kondiĉoj, laŭ kiuj la libroservo povos esti transdonita al ekstera prizorganto.
#000046
UEA ne kontentas pri sia nova retejo (2022)
Nova retejo de UEA eble aperos en septembro (2022)
UEA jam pagis 70 000 eŭrojn por nova retejo (2020)
UEA promesas novan retejon ene de kelkaj monatoj (2018)
UEA komencas renovigon de sia retejo (2017)
Komitato akceptis elspezon de 100.000 eŭroj por retejo (2013)
#000047
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000048
Tio estas mirinda konduto, oni ne kondukas tiel programarajn projektojn.
Mi nur povas miri ke oni diris ”ho ve, ni unue programas la tutaĵon kaj poste ni montros ĝin al la uzantoj”. Tia projektgvidado aspektas kiel la ”V-Model”, kiu ne plu estas uzita en programadaj projektoj ekde minimume de la 2000-jaroj. Hodiaŭ oni normale programas parton kaj poste ekmontras ĝin al la uzantoj kaj plibonigas tian rezulton ĝis ĝi estas ”funkcianta” laŭ la uzantoj.
Kaj poste tiu parto estas movita al la ĉefsistemo, kie ĝi forigas la antaŭan parton. Oni faras tion kun ĉiu parto en multaj malgrandaj ”projektoj” kaj poste unuflanke ĉiam havas funkciantan programaron kaj oni ne elspezi grandan kvanton da mono por ĉiu parto (aŭ la tuto) kaj poste ne devas timi ke la propra organizo bankrotos aŭ la amika organizo.
#000055
Tiaj problemoj estas tre bone konataj en programado. Mi laboras kiel profesia programisto de nun 12 jarojn, mi vidis multajn projektojn kaj scias kio funkcias kaj kio ne funkcias. Kaj plani tiel projektojn tute ne funkcias, evidente.
#000056
Mi nur esperas ke la programistoj, kiuj nun devas esti la kulpigotulojn de tiu fiasko, poste ne kabeos, ĉar ili certe laboris sufiĉe por certigi ke Akso estas preta. Kaj espereble TEJO ne bankrotos. TEJO nur faris la eraron ke ĝi kredis ke ili ĉiam ricevos ian subvencion. Sed tio ĉiam estas eraro, oni ne kredas ke ia organizo ĉiam povas doni al ili monon.
#000057
Pravas, ke nuntempe oni ege malofte aplikas la V-modelon en grandaj projektoj, sed diri, ke oni tute ne aplikas ĝin estas troaĵo. La kialo estas jena. Vera t.n. agila programado postulas, ke la mendanto, la posedanto de la programo, profunde okupiĝas pri la projekto. Ofte organizaĵoj malhavas homojn, kiuj estos sufiĉe spertaj kaj havos sufiĉe da tempo enprofundiĝi en la detalojn de la projekto. Krom la problemoj ĉe TEJO mi suspektas, ke UEA malhavas tian posedanton.
#000058
(Mi pleparte estas profesia funkcitenulo de servilaj sistemoj, sed ankaŭ iomete profesie kaj libertempe programas.)
#000059
Mi atentigas, ke Ne ekzistas verdaj steloj estas libro kun 60 mikronoveloj, jes – sed ĝin aŭtoris Liven Dek, ĝi aperis en 2012 kaj ĝi ne konsistas el BK-rikoltaĵoj, i.a. pro tio, ke tiam la BK-branĉo Mikronovelo eĉ ne ekzistis.
#000062
La libro rikoltinta BK-mikronovelojn – aŭtoritajn de multnombraj aŭtoroj – kaj eldonita en 2021 titoliĝas Ĉiuj steloj etas nokte ( La eraro memevidente reproduktiĝas en aliaj lokoj baziĝantaj sur la gazetara komuniko, ekz. EKO 2023-02 (
#000063
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000069
Aliĝi al 400 aliaj abonantoj
#000072